- Hindi News
- National
- सभी को पेंशन मिलने पर ही जपं सीईओ को मिलेगा वेतन, सड़क का खर्च ईई से वसूलेंगे
सभी को पेंशन मिलने पर ही जपं सीईओ को मिलेगा वेतन, सड़क का खर्च ईई से वसूलेंगे
जिले में 800 से ज्यादा लोगों के पात्र होने के बावजूद विभिन्न योजनाओं की पेंशन नहीं मिल रही है। जब तक जिस जनपद पंचायत में सभी पात्रों को पेंशन नहीं मिलेगी तब तक सीईओ को वेतन नहीं मिलेगा। बोझाखेड़ी-बोरखेड़ी रोड जल्दी पूरा नहीं हुआ तो सड़क निर्माण में जितना खर्च हुआ है वह आरईएस के कार्यपालन यंत्री (ईई) से वसूला जाए।
ये निर्देश कलेक्टर बी.चंद्रशेखर ने सोमवार को टीएल बैठक में दिए। कलेक्टर ने शासन की विभिन्न योजनाओं के तहत पात्रता रखने वाले हितग्राहियों को लाभ नहीं पहुंचाने पर जनपद पंचायत के सीईओ की उदासीनता पर नाराजगी जताई। उन्होंने कहा समग्र पोर्टल पर हितग्राहियों की जानकारी होने के बावजूद लाभ नहीं मिल रहा है। उन्होंने कहा पात्र हितग्राहियों की पेंशन की राशि पांच-छह महीने से वापस बैंकर्स चेक के रूप में लौटकर आ रही है। समग्र पोर्टल पर जानकारी है लेकिन सही नहीं होने से ऐसी स्थिति बन रही है। इन सभी पात्र हितग्राहियों की जानकारी पोर्टल पर ठीक करवाएं और वंचित हितग्राहियों की संख्या शून्य तक लाएं।
सैलाना-बाजना में दो माह में भी नहीं बने जाति प्रमाण-पत्र
सहायक कलेक्टर को भी नहीं मिल पाएगा वेतन
सहायक कलेक्टर ऋतुराजसिंह अभी सैलाना के प्रभारी जनपद पंचायत के प्रभारी सीईओ हैं। वहां भी जब तक सभी को पेंशन नहीं मिलेगी, उन्हें वेतन नहीं मिलेगा।
बोझाखेड़ी से बोरखेड़ी के बीच एक किमी सड़क आरईएस द्वारा बनाई जा रही है। 30 लाख लागत की यह सड़क 800 मीटर तो बन गई लेकिन बीच में 200 मीटर बनाई जाना बाकी है। इस पर कलेक्टर ने आरईएस प्रभारी ईई अरुण कुमार जैन पर नाराजगी जताई। उन्होंने एसडीएम आलोट को निर्माण में आ रही दिक्कतें दूर करने के निर्देश दिए साथ ही कहा यदि जल्दी ही 200 मीटर की बची सड़क नहीं बनी तो अब तक बनी सड़क की उपयोगिता को शून्य मानते हुए खर्च राशि प्रभारी ईई के वेतन से वसूली जाए। जैन ने बताया निर्माण में आ रही परेशानी प्रशासन के सहयोग से दूर की जाएगी।
30 लाख की सड़क, अभी भी 200 मीटर बनना बाकी
ये निर्देश भी दिए
सांसद आदर्श ग्राम कलालिया में पटवारी व सहायक विकास विस्तार अधिकारी के मुख्यालय पर नहीं रहने संबंधी शिकायत पर दोनों को कारण बताओ सूचना पत्र जारी करने के साथ विभागीय जांच करने के निर्देश दिए।
जिला योजना अधिकारी बीके पाटीदार ने बताया 30 सचिवों ने 1 जनवरी 2015 से जन्म-मृत्यु प्रमाणपत्र संबंधी पंजीयन ऑनलाइन नहीं किए हैं। इस पर कलेक्टर ने उन्हें कारण बताओ सूचना पत्र जारी करने के निर्देश दिए।
समाधान ऑनलाइन में होने वाली शिकायतों के निराकरण में लापरवाही बरतने पर एक-एक वेतनवृद्धि रोकी जाएगी।
कलेक्टर ने बताया सैलाना-बाजना लोकसेवा केंद्र ने स्कूलों से प्राप्त जाति प्रमाणपत्रों के आवेदन पर दो महीने से कार्रवाई नहीं की है। संभागायुक्त डॉ. रवींद्र पस्तौर के दौरे में भी यह गड़बड़ी सामने आई थी। उन्होंने दोनों सेवाकेंद्रों का रिकॉर्ड जब्त कर कार्रवाई के निर्देश दिए थे। उन्होंने दोनों केंद्रों को एक महीने का नोटिस देकर अनुबंध निरस्त करने के निर्देश दिए। साथ ही दूसरी एजेंसी से अनुबंध करने की बात भी कही।
इन्हें नहीं िमली पेंशन
जनपद हितग्राही
आलोट 129
जावरा 32
पिपलौदा 107
रतलाम 328
सैलाना 218
यूआईडीएसएसएमटी के तहत पेयजल के लिए बिछाई पाइप लाइन की जांच की पड़ताल में उपयंत्री मनोज पंडित को निलंबित करने के निर्देश दिए। बताया जा रहा है बिना काम पूरा हुए पूर्णता प्रमाणपत्र जारी करने पर पंडित को निलंबित किया है। कलेक्टर ने जांचकर्ता अधिकारी कार्यपालन यंत्री पीएचई केपी वर्मा को समस्त अभिलेख तत्काल एडीएम डाॅ. कैलाश बुंदेला को सौंपने के निर्देश दिए। कलेक्टर ने कहा दस्तावेज सत्यापन एडीएम करेंगे।
िबना काम भुगतान, उपयंत्री निलंबित
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hne_Deva mar_Deva mai_Deva san_Deva hin_Deva hin_Deva hin_Deva